Յոել Ֆինոլ

Յոել Սեգունդո Ֆինոլ Ռիվաս (, սեպտեմբերի 21, 1996 թ., Մերիդա, Վենեսուելա), վենեսուելացի բռնցքամարտիկ։ 2016 թ. Ամառային օլիմպիական խաղերում կարողացել է նվաճել բրոնզե մեդալ։

Սիրողական կարիերա 
2012 թ. Ֆինոլը Վենեսուելայի երիատասարդական մրցաշարի մինչև 40 կգ քաշային կարգում դարձել է հաղթող։

Բռնցքամարտի համաշխարհային սերիա 2015 
Այս մրցաշարում ներկայացրել է «Caciques de Venezuela» (Վենեսուելա) թիմը։ Հանդես է եկել առաջին թեթևագույն քաշային կարգում (մինչև 49 կգ)։ 2015 թ. հունվարի 17-ին պարտվել է ղազախ մարզիկ Մարդան Բերիկբաևին։ 2015 թ. հունվարի 30-ին կարողացել է հաղթել ամերիկացի մարզիկ Նիկո Էռնանդեսին։ 2015 թ. փետրվարի 14-ին հաղթել է արգենտինացի մարզիկ Քրիստիան Ռոդեին։ 2015 թ. փետրվարի 28-ին հաղթել է լեհ մարզիկ Դավիդ Յագոձինսկուն։ 2015 թ. մարտի 28-ին հաղթել է պուերտոռիկացի մարզիկ Էնթոնի Չակոնին։ 2015 թ. ապրիլի 18-ին պարտվել է իռլանդացի մարզիկ Փեդդի Բարնսին։

Պանամերիկյան խաղեր 2015 
Այս մրցաշարում հանդես է եկել առաջին թեթևագույն քաշային կարգում (մինչև 49 կգ)։ 1/8 եզրափակչում կարողացել է հաղթել կանադացի մարզիկ Տոնդոյին։ 1/4 եզրափակչում հաղթել է կոլումբիացի մարզիկ Յուբերխեն Մարտինեսին։ Կիսաեզրափակչում պարտվել է կուբացի մարզիկ Խոանիս Արխիլագոսին։

Աշխարհի առաջնություն 2015 
Այս առաջնությունում հանդես է եկել թեթևագույն քաշային կարգում (մինչև 52 կգ)։ 1/16 եզրափակչում կարողացել է հաղթել թուրքմեն մարզիկ Զարիպ Ջումաևին։ 1/ր եզրափակչում պարտվել է կոլումբիացի մարզիկ Սեյբեր Ավիլային։

Բռնցքամարտի համաշխարհային սերիա 2016 
Այս մրցաշարում ներկայացրել է «Caciques de Venezuela» (Վենեսուելա) թիմը։ Հանդես է եկել թեթևագույն քաշային կարգում (մինչև 52 կգ)։ 2016 թ. հունվարի 29-ին պարտվել է արգենտինացի մարզիկ Քրիստիան Ռոդեին։ 2016 թ. ապրիլի 23-ին պարտվել է ղազախ մարզիկ Ազամատ Իսակուլովին։

Ամառային օլիմպիական խաղեր 2016 
Հանդես է եկել թեթևագույն քաշային կարգում (մինչև 52 կգ)։ 1/16 եզրափակչում կարողացել է հաղթել դոմինիկացի մարզիկ Լեոնել դե լոս Սանտոսին։ 1/8 եզրափակչում հաղթել է բրիտանացի մարզիկ Մուհամմադ Ալիին։ 1/4 եզրափակչում հաղթել է ալժիրցի մարզիկ Մոհամեդ Ֆլիսսիին։ Կիսաեզրափակչում պարտվել է ուզբեկ մարզիկ Շահոբիդդին Զոիրովին։

Բռնցքամարտի համաշխարհային սերիա 2017 
Այս մրցաշարում ներկայացրել է «Caciques de Venezuela» (Վենեսուելա) թիմը։ Հանդես է եկել թեթևագույն քաշային կարգում (մինչև 52 կգ)։ 2017 թ. մարտի 17-ին կարողացել է հաղթել կուբացի մարզիկ Յոսվանի Վեյտիային։ 2017 թ. ապրիլի 21-ին հաղթել է արգենտինացի մարզիկ Ֆերնանդո Մարտինեսին։

Ընտանիք 
Քրոջ ամուսինը վենեսուելացի պրոֆեսսիոնալ բռնցքամարտիկ Էդվին Վալերոն է, ով աշխարհի չեմպիոն է երկրորդ կիսաթեթև (WBA, 2006-2008) և թեթև (WBC, 2009-2010) քաշային կարգերում։ Հենց Վալերոն է սեր և հետաքրքրություն մտցրել Ֆինոլի մեջ բռնցքամարտի հանդեպ։ 2010 թ. ապրիլի 18-ին Վալերոն, ով տառապում էր ալկոհոլից և թմրանյութերից ունեցած կախվածությունից, ձերբակալվում է իր կնոջը սպանելու մեղադրանքով և խոստովամեց իր մեղքը։ Մի քանի ժամ անց բռնցքամարտիկը բանտախցում կախվեց։ 2016 թ. օլիմպիական խաղերի մրցելույթների ժամանակ Յոելն ասել է, որ ներել է Վալերոյին.

Նվաճումներ

Սիրողական 
 2012  Վենեսուելայի երիատասարդական մրցաշարի հաղթող մինչև 40 կգ քաշային կարգում։
 2015  Պանամերիկյան խաղերի բրոնզե մեդալակիր առաջին թեթևագույն (մինչև 49 կգ) քաշային կարգում։
 2016  Oլիմպիական խաղերի բրոնզե մեդալակիր թեթևագույն (մինչև 52 կգ) քաշային կարգում։

Ծանոթագրություններ

Հղումներ 

 Յոելը AIBA-ի կայքում
 Յոելը WSB-ի կայքում 
 Յոելը Boxing-Scoop.com կայքում
 Յոելը 2015 թ. պանամերիկյան խաղերի կայքում 
 Յոելը 2016 թ. Ամառային Օլիմպիական խաղերի կայքում 

Սեպտեմբերի 21 ծնունդներ
1996 ծնունդներ
Անձինք այբբենական կարգով
Վենեսուելացի բռնցքամարտիկներ
2016 թվականի Ամառային օլիմպիական խաղերի արծաթե մեդալակիրներ